
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1411 


22 Οκτωβρίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ 
ΚΑΙ ΜΟΥΣΕΙΟ ΤΕΧΝΟΛΟΓΙΑΣ» και κύρωση του ορ¬ 


γανισμού αυτού. 1 

ΑΠΟΦΑΣΕΙΣ 

Τροποποίηση Ο.Ε.Υ. του Β' ΚΑΠΗ Δ. Κορυδαλλού. 2 

Αύξηση αριθμού εκτός έδρας Γεωτεχνικών υπαλλή¬ 
λων και Μηχανικών του ΥΠΕΧΩΔΕ που υπηρετούν 
στους ΟΤΑ β' βαθμού Περιφέρειας Πελ/σου. 3 


ΔΙ ΑΤΑΓΜΑΤ Α 

(ΐ) 

ΠΡΟΕΔΡΙΚΟ ΔΙΑΤΑΓΜΑ 

Έγκριση σύστασης του κοινωφελούς ιδρύματος με την 
επωνυμία «ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ 
ΜΟΥΣΕΙΟ ΤΕΧΝΟΛΟΓΙΑΣ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 6886/1999 πράξη της συμβολαιογράφου 
Θεσσαλονίκης Γεωργίας Παρασκευοπούλου-Γαλίτη, 
όπως αυτή τροποποιήθηκε με την αριθ. 7543/2000 πρά¬ 
ξης της ίδιας συμβολαιογράφου, με την οποία το Σωμα¬ 
τείο με την επωνυμία «ΤΕΧΝΙΚΟ ΜΟΥΣΕΙΟ ΘΕΣΣΑΛΟΝΙ¬ 
ΚΗΣ» σύστησε κοινωφελές ίδρυμα με την επωνυμία «ΚΕ¬ 
ΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ 
ΤΕΧΝΟΛΟΓΙΑΣ» και με έδρα τη Θεσσαλονίκη. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 17.4.2000 γνωμοδότηση του Συμβουλίου 
Εθνικών Κληρ/των. 

4. Τηναριθμ. 16326/ΔΙΟΕ 318/19.4.2000 κοινή απόφαση 


του Πρωθυπουργού και του Υπουργού Εθνικής Οικονο¬ 
μίας με την οποία ανατέθηκαν αρμοδιότητες στους Υφυ¬ 
πουργούς Εθνικής Οικονομίας (ΦΕΚ566τ. Β'). 

5. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571 τ. Β). 

Με πρόταση των Υπουργών Ανάπτυξης, ΠΕΧΩΔΕ, Εθνι¬ 
κής Παιδείας και Θρησκευμάτων, Πολιτισμού, Μεταφο¬ 
ρών και Επικοινωνιών και των Υφυπουργών Εθνικής Οικο¬ 
νομίας και Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ 
ΜΟΥΣΕΙΟ ΤΕΧΝΟΛΟΓΙΑΣ», η οποία έγινε από το Σωμα¬ 
τείο με την επωνυμία «ΤΕΧΝΙΚΟ ΜΟΥΣΕΙΟ ΘΕΣΣΑΛΟΝΙ¬ 
ΚΗΣ», με την αριθ. 6886/1999 πράξη της συμβολαιογρά¬ 
φου Θεσσαλονίκης Γεωργίας Παρασκευοπούλου-Γαλίτη, 
όπως αυτή τροποποιήθηκε με την αριθ. 7543/2000 πράξη 
της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής Οικονομίας, Οικονομικών, Ανάπτυξης, ΥΠΕ¬ 
ΧΩΔΕ, Εθνικής Παιδείας και Θρησκευμάτων, Πολιτισμού, 
Μεταφορών και Επικοινωνιών και διέπεται από τις διατά¬ 
ξεις των παραπάνω συστατικών του πράξεων του παρα¬ 
κάτω οργανισμού, του Α.Ν. 2039/1939 και των διαταγμά¬ 
των που εκδόθηκαν ή θα εκδοθούν σε εκτέλεση του Νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ 
ΜΟΥΣΕΙΟ ΤΕΧΝΟΛΟΓΙΑΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΕΝΤΡΟ 
ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ ΤΕΧΝΟΛΟΓΙΑΣ», 

που συστήθηκε από το Σωματείο με την επωνυμία «ΤΕ¬ 
ΧΝΙΚΟ ΜΟΥΣΕΙΟ ΘΕΣΣΑΛΟΝΙΚΗΣ» με την αριθ. 
6886/1999 πράξη της συμβολαιογράφου Θεσσαλονίκης 
Γεωργίας Παρασκευοπούλου - Γαλίτη, όπως αυτή τροπο¬ 
ποιήθηκε με την αριθ. 7543/2000 πράξη της ίδιας συμβο¬ 
λαιογράφου αποτελεί νομικό πρόσωπο ιδιωτικού δικαίου 
και διέπεται από τις διατάξεις των παραπάνω συστατικών 
πράξεων, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά- 
τωνπου εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι η Θεσσαλονίκη. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός του Ιδρύματος 

1. Σκοπός του ιδρύματος είναι η ίδρυση, λειτουργία και 
ανάπτυξη Μουσείου Τεχνολογίας, στο οποίο θα εκτίθεται 
η ιστορία της τεχνολογίας και η τεχνολογική εξέλιξη δια¬ 
φόρων επιστημονικών ενοτήτων (όπως Τηλεπικοινωνίες, 
Ηλεκτρισμός, Υπολογιστές, Περιβάλλον κ.λπ.). Στα αντι¬ 
κείμενα δράσης και προσφοράς του Μουσείου Τεχνολο¬ 
γίας υπάγονται ειδικότερα και ενδεικτικά: α) η συγκέ¬ 
ντρωση, διάσωση, διαφύλαξη, τεκμηρίωση και προβολή 
της τεχνολογικής και βιομηχανικής κληρονομιάς, β) η 
εξοικείωση και επιμόρφωση του κοινού και ιδιαίτερα των 
νέων σε τεχνολογικά θέματα, είτε αφορούν το παρελθόν, 
είτε σύγχρονα επιτεύγματα, είτε προβλέψεις μελλοντι¬ 
κών εξελίξεων, γ) η δημιουργία Εκθετηρίου Τεχνολογίας 
της Αυτοκίνησης και των Μεταφορών, στο οποίο θα εκτί¬ 
θενται πλήρως αναπαλαιωμένα κλασικά αυτοκίνητα, που 
θα μεταβιβασθούν κατά χρήση ή κατά κυριότητα από το 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και από άλλους δημόσιους ή ιδιωτικούς φορείς 
ή πρόσωπα. 

2. Στο σκοπό του ιδρύματος περιλαμβάνονται η δημι¬ 
ουργία, λειτουργία και μελλοντική ανάπτυξη Κέντρου 
Διάδοσης των Επιστημών, που θα αποτελεί, στο πλαίσιο 
του φορέα, το κατάλληλο περιβάλλον για τη γνωριμία, την 
εξοικείωση και την κατανόηση των θετικών επιστημών και 
του τεχνολογικού πολιτισμού και για την ανάπτυξη του 
καινοτόμου πνεύματος, ιδίως με τη χρήση α) αλληλεπι- 
δρώντων εκθεμάτων (συμμετοχικής διαδικασίας), β) εξε¬ 
λιγμένων οπτικοακουστικών και άλλων επικοινωνιακών 
μέσων όπως λ.χ. εκπαιδευτικών ταινιών μεγάλου ίοΓπιαί 
(70 γπιύί) , γ) συστημάτων ενεργού συμμετοχικής ηλεκτρο¬ 
νικής πληροφόρησης, καθώς και με δ) τη διοργάνωση 
εξειδικευμένων περιοδικών εκθέσεων και ε) την ανάπτυξη 
οποιοσδήποτε δραστηριότητας που προάγει την καινο¬ 
τομία. 

3. Το ίδρυμα έχει πρωτίστως εκπαιδευτικό χαρακτήρα, 
ο οποίος θα υλοποιηθεί ειδικότερα με τη δημιουργία των 
εξής ενδεικτικά εγκαταστάσεων και την ανάληψη των επί¬ 
σης ενδεικτικά αναφερομένων παρακάτω δράσεων: α) κι¬ 
νηματοθεάτρου μεγάλου ίοΓπιαΙ (Ιαι^θ ίοΓπιαί), για προ¬ 
βολές επιστημονικών ή καλλιτεχνικών θεμάτων, β) κέ¬ 
ντρου προσομοίωσης και εικονικής πραγματικότητας, γ) 
πλανητάριου, δ) αίθουσας πολλαπλών χρήσεων για συνέ¬ 


δρια, ημερίδες, διαλέξεις, κλπ., όπως και με τη δημιουρ¬ 
γία και λειτουργία ε) τεχνικών ομίλων (ομάδων νέων με 
εξειδικευμένα τεχνολογικά ενδιαφέροντα) και στ) βιβλιο¬ 
θήκης παραδοσιακής (συμβατικής) και ηλεκτρονικής 
μορφής (ΘΘ-ΗΟΜ κ.λπ.). 

4. Το ίδρυμα έχει επίσης ερευνητικό προσανατολισμό, 
για την υποστήριξη κυρίως της εκπαιδευτικής δράσης 
του αλλά και γενικότερα για την ενίσχυση των ενδιαφερό¬ 
ντων και ερευνών τρίτων σε ζητήματα μουσειολογίας και 
διάδοσης και κατανόησης των θετικών επιστημών. 

5. Το ίδρυμα έχει ακόμη ως στόχο να συμβάλλει στην ευ¬ 
ρύτερη πολιτισμική δραστηριότητα και ανάπτυξη, με την 
παραχώρηση των εγκαταστάσεών του σε τρίτους για πε¬ 
ριοδικές εκθέσεις και εκδηλώσεις επιστημονικού ή πολι¬ 
τιστικού χαρακτήρα. 

6. Στο πλαίσιο της δράσης του ιδρύματος θα επιδιώκε¬ 
ται η προσέγγιση και η συνεργασία του με άλλους φορείς 
(εθνικούς, τοπικούς και διεθνείς), ιδίως με εκείνους των 
οποίων το αντικείμενο δράσης και αρμοδιότητας σχετίζε¬ 
ται με έναν ή περισσότερους επιμέρους στόχους του 
ιδρύματος, με σκοπό την αλληλοενημέρωση και την 
ανταλλαγή γνώσης, την αμοιβαία επωφελή και καρποφό¬ 
ρα συνεργασία ή και ειδικότερα την ανάπτυξη κοινών εκ¬ 
παιδευτικών, επιστημονικών, ερευνητικών ή πολιτιστικών 
εκδηλώσεων και προγραμμάτων, που δύνανται να τελούν 
υπό την αιγίδα (ή στο πλαίσιο αντίστοιχων εκδηλώσεων 
και προγραμμάτων) αρμόδιου κατά περίπτωση φορέα 
της Δημόσιας Διοίκησης ή της Ευρωπαϊκής Ένωσης ή άλ¬ 
λων διεθνών οργανισμών και να χρηματοδοτούνται (εν μέ- 
ρει ή στο σύνολο) απ’ αυτούς. 

7. Το ίδρυμα αναπτύσσει κάθε άλλη δραστηριότητα 
αναγκαία για τηνπροώθηση καιπροβολήτου σκοπού του. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσό των είκοσι εκατομμυρίων (20.000.000) δρχ. 
το οποίο έχει κατατεθεί σε λογαριασμό της Ε.Τ.Ε. με αριθ. 
21093104798. 

β) Το χρηματικό ποσό το οποίο έχει εγκριθεί ως επιχο¬ 
ρήγηση του Τεχνικού Μουσείου Θεσσαλονίκης για το έρ¬ 
γο «ΝΕΟ ΚΕΝΤΡΟ ΔΙΑΔΟΣΗΣ ΕΠΙΣΤΗΜΩΝ ΚΑΙ ΜΟΥΣΕΙΟ 
ΤΕΧΝΟΛΟΓΙΑΣ» από πόρους του Χρηματοδοτικού Μηχα¬ 
νισμού του Ευρωπαϊκού Οικονομικού Χώρου (ΕΖΕΣ) και 
του Εθνικού Προγράμματος Δημοσίων Επενδύσεων συ¬ 
νολικού ύψους πέντε δισεκατομμυρίων οκτακόσιων είκο¬ 
σι τεσσάρων εκατομμυρίων (5.824.000.000) δρχ. σύμφω¬ 
να με την αριθ. πρωτ. 44981/17.12.1999 ΔΕΦΕ 3381 από¬ 
φαση του Υφυπουργού Εθνικής Οικονομίας (Γενική Δ/νση 
Δημ. Επενδύσεων - Περιφερειακής Πολ. και Ανάπτυξης - 
Δ/νση Εφαρμ. και Εκταμιεύσεων ΕΤΠΑ). 

γ) Κατά κυριότητα επίσης, τον κινητό εξοπλισμό διοίκη¬ 
σης που ανήκει σήμερα στο σωματείο, αξίας εκτιμώμενης 
στο ποσό των ογδόντα δύο εκατομμυρίων (82.000.000) 
δρχ., όπως αυτός περιγράφεται αναλυτικά στο συνημμέ¬ 
νο στην ιδρυτική πράξη με αριθμό 6886/1999 Παράρτημα 
I και 

δ) κατά χρήση επ’ αόριστον, συλλογή εκθεμάτων των 
Επιστημών και της Τεχνολογίας, που περιγράφονται ανα¬ 
λυτικά στο συνημμένο στην Ιδρυτική Πράξη με αριθμό 
6886/1999 Παράρτημα II. 

2. Πόροι του Ιδρύματος είναι: 

α) χρηματικά ανταλλάγματα που θα εισπράττονται για 
τη διάθεση χώρων, εγκαταστάσεων και εξοπλισμού ή για 
την παροχή υπηρεσιών προς τρίτους εκ μέρους του ιδρύ¬ 
ματος, όπως αυτά θα ορίζονται κάθε φορά από το Διοικη¬ 
τικό Συμβούλιο, 

β) κάθε φύσεως έσοδα ή επιδοτήσεις από προγράμμα¬ 
τα Υπουργείων και άλλων φορέων και οργάνων, της Ευ¬ 
ρωπαϊκής Ένωσης ή άλλων διεθνών οργανισμών. 

γ) κάθε φύσεως πρόσοδοι από τα περιουσιακά στοιχεία 
του ιδρύματος, καθώς και τόκοι από καταθέσεις σε Τρά¬ 
πεζες ή άλλους Πιστωτικούς Οργανισμούς. 

δ) δωρεές, κάθε φύσεως χορηγίες, κληρονομιές και 
κληροδοσίες. 

Άρθρο 4 
ΔΙΟΙΚΗΣΗ 

1. Το ίδρυμα διοικείται από ενδεκαμελές Διοικητικό 
Συμβούλιο που αποτελείται από: 

1 -6) Έξι (6) μέλη που ορίζονται υποχρεωτικά από το Σω¬ 
ματείο «ΤΕΧΝΙΚΟ ΜΟΥΣΕΙΟ ΘΕΣΣΑΛΟΝΙΚΗΣ», μετά από 
προηγούμενη απόφαση της Γενικής Συνελεύσεώς του. 
Ένα από τα μέλη αυτά θα προέρχεται από τον ιδιωτικό 
επαγγελματικό χώρο της Διοίκησης Επιχειρήσεων και θα 
είναι μέλος της Ελληνικής Εταιρείας Διοίκησης Επιχειρή¬ 
σεων. Σε περίπτωση διάλυσης του σωματείου, το τελευ¬ 
ταίο Διοικητικό Συμβούλιο αυτού ή, εν αδυναμία αυτού, το 
εν ενεργεία Διοικητικό Συμβούλιο του ιδρύματος ορίζει 
τους φορείς ή τα πρόσωπα που θα υποδεικνύουν στο μέλ¬ 
λον τα ανωτέρω έξι (6) μέλη, καθώς και τη μεταξύ τους 
κατανομή του αριθμού, αν οι φορείς ή τα πρόσωπα είναι 
περισσότεροι του ενός. 

7-10) Τέσσερα μέλη που θα υποδεικνύονται για κάθε θη¬ 
τεία από το Υπουργείο Πολιτισμού, τη Γ ενική Γ ραμματεία 
Έρευνας και Τεχνολογίας, τη Νομαρχιακή Αυτοδιοίκηση 
Θεσσαλονίκης και το Δήμο Θέρμης. 

11) Ένα μέλος, επαγγελματίατου Τουρισμού, ο οποίος 
θα υποδεικνύεται από φορέα του ιδιωτικού τομέα και ει¬ 
δικότερα από το Ξενοδοχειακό Επιμελητήριο Ελλάδος. 

2. Η θητεία του Διοικητικού Συμβουλίου είναι τριετής, 
μπορεί δε να παραταθεί μέχρι του διορισμού νέου Διοικη¬ 
τικού Συμβουλίου, όχι όμως πέραντου έτους. Τα μέλη του 
Διοικητικού Συμβουλίου είναι δυνατό να ορίζονται για πε¬ 
ρισσότερες από μια θητείες. 

3. Για τον ορισμό των μελών του Διοικητικού Συμβουλί¬ 
ου, ο Πρόεδρος του υπάρχοντος Διοικητικού Συμβουλί¬ 
ου, δύο τουλάχιστον μήνες πριν τη λήξη της θητείας αυ¬ 
τού, καλεί με συστημένη επιστολή τους ανωτέρω φορείς 
να υποδείξουν τα αντίστοιχα πρόσωπα. Εντός 30 ημερών 
από την παραλαβή της επιστολής, οι προαναφερθέντες 
φορείς οφείλουν να υποδείξουν εγγράφως τα αντίστοιχα 
μέλη. Το υπάρχον Διοικητικό Συμβούλιο του ιδρύματος 
δικαιούται, σε περίπτωση μη υποδείξεως μελών εκ μέ¬ 
ρους των ανωτέρω φορέων και αφού προηγουμένως επα- 
ναλάβει για μια ακόμη φορά τη γραπτή πρόσκληση του 
αδρανούντος φορέα, να συμπληρώσει το ίδιο τον ελλεί- 
ποντα αριθμό συμβούλων, από φορείς ή φυσικά πρόσω¬ 
πα που θα αποφασίσει το ίδιο εφαρμοζομένωντων διατά¬ 
ξεων του άρθρου 99του Α.Ν. 2039/1939. 

4. Εάν, πριν τη λήξη της θητείας του Διοικητικού Συμ¬ 
βουλίου, κενωθεί θέση συμβούλου (λόγω θανάτου, πα- 


ραιτήσεως ή οιασδήποτε άλλης αιτίας πραγματικής ή νο¬ 
μικής αδυναμίας άσκησης καθηκόντων), το υπάρχον Διοι¬ 
κητικό Συμβούλιο προβαίνει εντός δύο μηνών στην πλή¬ 
ρωση της θέσης για το χρόνο μέχρι τη λήξη της θητείας 
του, με τη διαδικασία που αναφέρθηκε στην παρ. 3 του 
παρόντος άρθρου. 

Άρθρο 5 

Λειτουργία του Διοικητικού Συμβουλίου 

1. Το Διοικητικό Συμβούλιο συγκροτείται αμέσως σε 
σώμα και με απόφαση λαμβανόμενη με την απόλυτη πλει- 
οψηφία των μελών του, μετά από μυστική ψηφοφορία, 
προβαίνει στον ορισμό του Προέδρου, του Αντιπροέ¬ 
δρου, του Γ ενικού Γ ραμματέα, του Ταμία και στην εν γέ- 
νει κατανομή των θέσεων ευθύνης μεταξύ των μελώντου. 

2. Το Διοικητικό Συμβούλιο συνέρχεται στην έδρα του 
ιδρύματος, τακτικά μεν μία φορά το μήνα, έκτακτα δε 
όταν παραστεί ανάγκη, κατόπιν έγγραφης προσκλήσεως 
του Προέδρου ή τριών τουλάχιστον μελώντου Συμβουλί¬ 
ου. Η πρόσκληση απευθύνεται προς τα μέλη δύο μέρες 
πριν από κάθε συνεδρίαση, αναφέρει δε τον ακριβή χρό¬ 
νο συνεδρίασης και τα προς συζήτηση θέματα. Θέμα που 
δεν περιλαμβάνεται στην ημερήσια διάταξη δεν συζητεί- 
ται, εκτός αν πρόκειται για επείγουσα υπόθεση και συμ¬ 
φωνήσουν σ’ αυτό τουλάχιστον τρία (3) των παρόντων με¬ 
λών του Διοικητικού Συμβουλίου. Σύμβουλος που απου¬ 
σιάζει ή κωλύεται, είναι δυνατό να εκπροσωπηθεί στη 
συζήτηση και ψηφοφορία από άλλον, δυνάμει απλής επι¬ 
στολής που αφορά τη συγκεκριμένη συνεδρίαση. Κάθε 
φυσικώς παριστάμενος σύμβουλος επιτρέπεται να εκ¬ 
προσωπεί έναν μόνον απουσιάζοντα ή κωλυόμενο σύμ¬ 
βουλο. 

3. Το Διοικητικό Συμβούλιο βρίσκεται σε απαρτία, αν πα- 
ρίστανται ή εκπροσωπούνται εγκύρως σ’ αυτό κατά τα 
ανωτέρω έξι (6) τουλάχιστον μέλη του, ουδέποτε όμως οι 
φυσικώς παριστάμενοι σύμβουλοι μπορεί να είναι λιγότε- 
ροι από πέντε. Η παρουσία του Προέδρου ή του Αντιπρο¬ 
έδρου ή του κατά το άρθρο 7 Προεδρεύοντος Συμβούλου 
είναι αναγκαία για την ύπαρξη απαρτίας. Υπαρχούσης 
απαρτίας, οι αποφάσεις λαμβάνονται με απόλυτη πλειο- 
ψηφία των παρισταμένων ή και εγκύρως εκπροσωπουμέ¬ 
νων συμβούλων. Σε περίπτωση ισοψηφίας υπερισχύει η 
ψήφος του Προέδρου ή του αναπληρωτή του (Αντιπροέ¬ 
δρου ή ειδικώς εξουσιοδοτημένου συμβούλου). 

4. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετείχαν στη συγκεκριμένη συνε¬ 
δρίαση. 

5. Κάθε σύμβουλος οφείλει να προσέρχεται και να με¬ 
τέχει ανελλιπώς στις συνεδριάσεις του Διοικητικού Συμ¬ 
βουλίου. Επί συνεχούς εξάμηνης απουσίας συμβούλου 
από τις συνεδριάσεις του, το Διοικητικό Συμβούλιο, εφό¬ 
σον κατά την κρίση του η απουσία είναι αδικαιολόγητη, 
θεωρεί το απουσιάζον μέλος ως παραιτηθέν και προβαί¬ 
νει στην πλήρωση της κενής θέσης, κατά τα οριζόμενα 
στο άρθρο 4. Η μακροχρόνια απουσία μελών από τις συ¬ 
νεδριάσεις του Διοικητικού Συμβουλίου δεν συνιστά πά¬ 
ντως έλλειψη διοικήσεως, εφόσον τα λοιπά μέλη επαρ¬ 
κούν για το σχηματισμό απαρτίας. Σε περίπτωση σύ- 

γκρουσης των συμφερόντων μέλους του Διοικητικού 
Συμβουλίου μετά συμφέροντα του ιδρύματος, το μέλος 
αυτό δεν δικαιούται να μετέχει στη λήψη των σχετικών 
αποφάσεων, οι οποίες νόμιμα λαμβάνονται από τα υπό¬ 
λοιπα μέλη, εφόσον αυτά επαρκούν για το σχηματισμό 
απαρτίας. 

6. Η θέση του συμβούλου είναι τιμητική και άμισθη, απο¬ 
κλεισμένων οιονδήποτε ανταλλαγμάτων για την άσκηση 
των καθηκόντων που συνεπάγεται. Τα μέλη του Διοικητι¬ 
κού Συμβουλίου δικαιούνται όμως οδοιπορικών ή άλλων 
εξόδων στα οποία υποβλήθηκαν για την άσκηση των κα¬ 
θηκόντων τους ή και για ενέργειες που πραγματοποίησαν 
έπειται από εντολήτου Διοικητικού Συμβουλίου και με την 
προσκόμιση νόμιμων παραστατικών. 

7. Στις συνεδριάσεις του Διοικητικού Συμβουλίου είναι 
δυνατό να παρίστανται, χωρίς δικαίωμα ψήφου και χωρίς 
φυσικά η παρουσία τους να υπολογίζεται για το σχηματι¬ 
σμό απαρτίας, α) ο έμμισθος γραμματέας που ενδεχομέ¬ 
νως θαπροσληφθεί, β) στελέχη του ιδρύματος που έχουν 
προσκληθεί από τον Πρόεδρο προκειμένου να εισηγη- 
θούν επί θεμάτων της ημερήσιας διάταξης και γ) ένας εκ¬ 
πρόσωπος της Τράπεζας, με την οποία συνεργάζεται το 
ίδρυμα. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί το ίδρυμα, διαχειρί- 
ζεταιτηνπεριουσίατου και αποφασίζει γενικά για κάθε ζή¬ 
τημα που αφορά τη δράση και λειτουργία του. 

2. Το Διοικητικό Συμβούλιο έχει ειδικότερα και ενδεικτι¬ 
κά τις εξής αρμοδιότητες: 

α) Λαμβάνει κάθε απόφαση που κρίνει αναγκαία και 
πρόσφορη για την πραγματοποίηση των σκοπών του 
ιδρύματος, πάντοτε όμως σύμφωνα με τις διατάξεις του 
παρόντος οργανισμού και του εγκριτικού διατάγματος, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου, καθώς και 
της λοιπής ισχύουσας σχετικά νομοθεσίας. 

β) Καταρτίζει, ψηφίζει και υποβάλλει κάθε χρόνο προς 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α. Ν. 2039/1939 και 
του από 20.12.1939 Β.Δ/τος (ΦΕΚ 552/Α). Μαζί με τον 
απολογισμό, καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του 
ιδρύματος. Ο απολογισμός υποβάλλεται επίσης ενημε¬ 
ρωτικά εντόςτετραμήνου απάτη λήξη κάθεχρήσεως, στο 
Υπουργείο Πολιτισμού και στη Γενική Γραμματεία Έρευ¬ 
νας και Τεχνολογίας. 

γ) Αποφασίζει για την ανάγκη ή σκοπιμότητα παραχώ¬ 
ρησης των χώρων, εγκαταστάσεων και εξοπλισμών του 
ιδρύματος σε τρίτους, σύμφωνα πάντοτε προς τους κατά 
το άρθρο 2 του παρόντος σκοπούς, καταρτίζει τις σχετι¬ 
κές συμβάσεις, ορίζοντας καιτους όρους και τα υπέρ του 
ιδρύματος ανταλλάγματα, λαμβάνοντας υπ’ όψιν και 
σταθμίζοντας, αφενός μεν τις εν γένει οικονομικές ανά¬ 
γκες του ιδρύματος για την εκπλήρωση των σκοπών του 
και για τη λειτουργία και συντήρηση των εγκαταστάσεών 
του, αφετέρου δετήν κατά περίπτωση αναμενόμενη φθο¬ 
ρά των κτιρίων και των εγκαταστάσεων αυτού. 

δ) Αποφασίζει γιατηνενδεχόμενη καθιέρωση καιχρήση 


συντομογραφίας και λογοτύπου του ιδρύματος, όπως και 
ξενόγλωσσης απόδοσης της επωνυμίας του, προς εξυ¬ 
πηρέτηση των αναγκών δημοσιότητας, επικοινωνίας και 
αξιοποίησης των δυνατοτήτων του Ιδρύματος προς πα¬ 
ροχή υπηρεσιών σε τρίτους. 

ε) Αποφασίζει την κατάρτιση κάθε είδους συμβάσεως 
που ανάγεται στη Διοίκηση του ιδρύματος και των Υπηρε¬ 
σιών του, στη διαχείριση της περιουσίας του και γενικό¬ 
τερα στην επιδίωξη των σκοπών του, παρέχει δε ειδική ή 
γενική πληρεξουσιότητα για το σκοπό αυτό σε κάθε πρό¬ 
σωπο που το ίδιο επιλέγει. 

στ) Αποφασίζει για κάθε ζήτημα που αφορά: α) την εν 
γένει λειτουργία του ιδρύματος, β) τη διοικητική, λει¬ 
τουργική και οικονομική διαχείριση και τη λογιστική ορ¬ 
γάνωση αυτού, γ) τη διάρθρωση, στελέχωση και διεύθυν¬ 
ση των οικονομικών και τεχνικών υπηρεσιών του ιδρύμα¬ 
τος, δ) την πρόσληψη, με σχέση εργασίας ιδιωτικού 
δικαίου κάθε είδους, του καταλλήλου προσωπικού, με την 
προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του, τις αμοιβές αυτού οι 
οποίες θα είναι σύμφωνα με τους όρους των συλλογικών 
συμβάσεων εργασίας και τις διατάξεις της γενικότερης 
εργατικής νομοθεσίας, την ανάθεση έργων σε τρίτους, τη 
μίσθωση ανεξάρτητων υπηρεσιών τρίτων και όλους τους 
σχετικούς όρους, ε) την παροχή υπηρεσιών του ιδρύμα¬ 
τος σε τρίτους και τους σχετικούς οικονομικούς και άλ¬ 
λους όρους, στ) την ενδεχόμενη σύσταση κατά την κρίση 
του σε άλλες πόλεις τοπικών επιτροπών, που υπάγονται 
σ’ αυτό, καταρτίζοντας για κάθε επιτροπή τον ειδικό κα¬ 
νονισμό της. 

ζ) Εκδίδει ειδικότερους κανονισμούς για όλες τις ανω¬ 
τέρω λειτουργίες και σχέσεις, εφόσοντο κρίνει αναγκαίο, 
καθορίζοντας και το περιεχόμενό τους. 

η) Συνιστά για την πλαισίωση και υποστήριξή του τεχνι¬ 
κές, καλλιτεχνικές ή άλλες συμβουλευτικές επιτροπές, η 
συμμετοχή στις οποίες είναι τιμητική και άμισθη. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί αυτό ενώπιον κάθε δικαστηρίου, κάθε 
αρχής της ημεδαπής ή της αλλοδαπής, καθώς και ενώ¬ 
πιον οποιουδήποτε τρίτου φυσικού ή νομικού προσώπου 
Δημοσίου ή ιδιωτικού Δικαίου, είτε αυτοπροσώπως είτε 
με αντιπρόσωπο που υποδεικνύεται από τον ίδιο και ορί¬ 
ζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, καταρτίζει, σε συνεργασία με τον 
Γενικό Γραμματέα, την ημερήσια διάταξη των θεμάτων 
που θα συζητηθούν, την οποία και υπογράφει, κηρύσσει 
την την έναρξη και λήξη των συνεδριάσεων και διευθύνει 
τις συζητήσεις. 

γ) Εισηγείται στο Διοικητικό Συμβούλιο τα θέματα της 
ημερήσιας διάταξης. Είναι δυνατόν όμως, αν το κρίνει 
σκόπιμο, να αναθέτειτην εισήγηση διαφόρων θεμάτων σε 
άλλο μέλος του Διοικητικού Συμβουλίου ή στέλεχος του 
ιδρύματος, όπως και στον έμμισθο γραμματέα αυτού. 

δ) Αλληλογραφεί με τις Αρχές και με τρίτους και υπο¬ 
γράφει όλα τα σχετικά έγγραφα του ιδρύματος, 
ε) Συνυπογράφει με τον Ταμία τα εντάλματα πληρωμής 

για κάθε δαπάνη που προβλέπεται στον εγκεκριμένο προ¬ 
ϋπολογισμό. 

στ) Επιμελείται για την υλοποίηση των αποφάσεων του 
Διοικητικού Συμβουλίου και ενεργεί σύμφωνα με τις ειδι¬ 
κές εξουσιοδοτήσεις και εντολές αυτού. 

ζ) Προΐσταται στις συνεδριάσεις και την εν γένει λει¬ 
τουργία του Διοικητικού Συμβουλίου και του ιδρύματος. 

2. Με απόφαση του Διοικητικού Συμβουλίου, είναι δυ¬ 
νατό να μεταβιβασθεί μέρος των αρμοδιοτήτων του Προ¬ 
έδρου στον Αντιπρόεδρο ή και στον Διευθυντή του ιδρύ¬ 
ματος. 

3. Σε περίπτωση απουσίας ή κωλύματοςτου Προέδρου, 
τον αναπληρώνει ο Αντιπρόεδρος, και τούτου κωλυομέ- 
νου, ο σύμβουλος που ορίζεται για το σκοπό αυτό από το 
Διοικητικό Συμβούλιο. 

Άρθρο 8 

Αρμοδιότητες Γενικού Γραμματέα 

1. Ο Γενικός Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Είναι υπεύθυνος για τη σύνταξη των πρακτικών του 
Διοικητικού Συμβουλίου. 

γ) Εποπτεύει και μεριμνά γιατηντήρηση και φύλαξη των 
εγγράφων, των βιβλίων (εκτός εκείνων που αφορούν την 
οικονομική διαχείριση) κοίτης σφραγίδαςτου ιδρύματος. 

δ) Ασκεί την εποπτεία όλων γενικά των διοικητικών υπη¬ 
ρεσιών του ιδρύματος. 

2. Ο Γενικός Γραμματέας μπορεί, ενόψει ειδικών συν¬ 
θηκών και κατά την αιτιολογημένα κρίση του Διοικητικού 
Συμβουλίου, να επικουρείται από υπάλληλο του ιδρύμα¬ 
τος (έμμισθο γραμματέα), την ευθύνη όμως για τις ενέρ¬ 
γειες τούτου φέρει πάντοτε ο ίδιος. Ως έμμισθος γραμ¬ 
ματέας του Διοικητικού Συμβουλίου ορίζεται πτυχιούχος 
Ανωτάτης Σχολής. 

3. Το Γενικό Γραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του Διοικητικού Συμβουλίου του ιδρύματος 
εποπτεύει τις οικονομικές υπηρεσίες του ιδρύματος και 
είναι αρμόδιος ιδιαίτερα: 

α) για την είσπραξη όλων των εσόδων τούτου και την 
έκδοση σχετικών αριθμημένων διπλότυπων αποδείξεων, 
β) για την κατάθεση των εσόδων του ιδρύματος, σε ένα 
από τα πιστωτικά ιδρύματα που ορίζονται στο άρθρο 73 του 
Α.Ν. 2039/1939, για την εύρυθμη λειτουργίατου ιδρύματος, 
ωστόσο, και για την αντιμετώπιση τρεχουσών ή και εκτά¬ 
κτων αναγκών και δαπανώντου ιδρύματος, διατηρεί στο τα¬ 
μείο ένα ποσό, το ύψος του οποίου καθορίζεται με απόφα¬ 
ση του Διοικητικού Συμβουλίου στην αρχή κάθε έτους, 
γ) για την εκτέλεση κάθε πληρωμής, ύστερα από έγ¬ 
γραφη εντολή του Προέδρου ή του νόμιμου αναπληρωτή 
του, 

δ) για την τήρηση και φύλαξη των διαχειριστικών βι¬ 
βλίων και στοιχείων του ιδρύματος, 
ε) για την έγκαιρη κατάρτιση και υποβολή στο Διοικητι¬ 
κό Συμβούλιο των σχεδίων προϋπολογισμού, απολογι¬ 
σμού και ισολογισμού του ιδρύματος. 


2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

3. Αρμοδιότητες του Ταμία είναι δυνατό να ανατεθούν 
με απόφαση του Διοικητικού Συμβουλίου σε άλλα όργανα 
ή υπαλλήλους του ιδρύματος. 

Άρθρο 10 

Επίτιμα μέλη του Ιδρύματος 

Το Διοικητικό Συμβούλιο, με απόφαση που λαμβάνεται 
με πλειοψηφία των δύο τρίτων (2/3) του συνόλων των με¬ 
λών του, μπορεί να απονέμει τους τίτλους του Επίτιμου 
Προέδρου καθώς και του Επίτιμου Μέλους του σε πρό¬ 
σωπα, τα οποία λόγω της θέσης τους στην πολιτεία και 
την κοινωνία, καθώς και με τη δράση και την προσφορά 
τους υποστηρίζουν και προάγουν ηθικά και υλικά την 
πραγμάτωση των σκοπών του ιδρύματος. 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) βιβλίο πρωτοκόλλου αλληλογραφίας, 

β) βιβλίο πρακτικών συνεδριάσεωντου Διοικητικού Συμ¬ 
βουλίου, 

γ) βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια κάθε χρήσης, 

δ) στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διοίκησης, της λειτουργίας 
κοίτης διαχείρισηςτης περιουσίαςτου ιδρύματος κοίτης 
εκτέλεσης των σκοπών του. 

Άρθρο 12 

Οικονομική διαχείριση 

1. Η οικονομική χρήση του ιδρύματος αρχίζει την 1η Ια¬ 
νουάριου και λήγει την 31 η Δεκεμβρίου κάθε έτους. Η πε¬ 
ρίοδος της πρώτης χρήσης αρχίζει από τη δημοσίευση 
στην Εφημερίδα της Κυβέρνησεως του σχετικού προε¬ 
δρικού διατάγματος έγκρισης της σύστασής του και λή¬ 
γει την 31η Δεκεμβρίου του αυτού έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού δια¬ 
τάγματος (ΦΕΚ552/Α). 

3. Οι πόροι του ιδρύματος είναι δυνατό να επενδύονται 
σε τίτλους, ακίνητα και σε κάθε εν γένει περιουσιακό στοι¬ 
χείο, του οποίου οι πρόσοδοι, κατά την κρίση του Διοικη¬ 
τικού Συμβουλίου, θαεξυπηρετούσανπροσφορότερα και 
πληρέστερα τους σκοπούςτου ιδρύματος κοίτην αύξηση 
των πόρων αυτού. 

4. Η περιουσία του ιδρύματος δεν επιτρέπεται να εκποι¬ 
ηθεί ή να επιβαρυνθεί με οποιονδήποτε τρόπο (λ.χ. σύ¬ 
σταση εμπράγματης ασφάλειας υπέρ τρίτου), παρά μόνο 
μετά από προηγούμενη απόφαση του Διοικητικού Συμ- 




20078 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βουλίου, που λαμβάνεται με πλειοψηφία 3/4 του συνόλου 
των μελών του, η οποία διαπιστώνει ταυτόχρονα ότι η συ¬ 
γκεκριμένη εκποίηση ή επιβάρυνση δεν καθιστά ανέφι¬ 
κτους τους σκοπούς του ιδρύματος εφαρμοζομένωντων 
διατάξεων του Α.Ν. 2039/1939. 

Άρθρο 13 
Λοιπές διατάξεις 

1. Το ίδρυμα είναι πάντοτε εξ απογραφής κληρονόμος. 

2.0 Πρόεδροςτου ιδρύματος συγκαλεί ανά τρίμηνο, σε 
κοινή συνεδρίαση, τα μέλη των Διοικητικών Συμβουλίων 
του ιδρύματος και του ιδρυτικού σωματείου, για τον κα¬ 
θορισμό κοινής μουσειολογικής και επικοινωνιακής πολι¬ 
τικής. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, με απόφαση του Διοικητικού 
Συμβουλίου αυτού, για τη λήψη της οποίας απαιτείται 
πλειοψηφία των 2/3 του συνόλου των μελών του. 

Άρθρο 15 

Διάλυση Ιδρύματος - Τύχη περιουσίας αυτού 

Το ίδρυμα διαλύεται όταν και όπως ο νόμος ορίζει. Στην 
περίπτωση αυτή, η περιουσία του περιέρχεται σε άλλο 
φορέα (ΝΠΙΔ ή ΝΠΔΔ) παρεμφερούς σκοπού, μετά από 
συνεννόηση με τη Διοίκησή του και την εποπτεύουσα αρ¬ 
χή- 

Άρθρο 16 

Μεταβατικές Διατάξεις 

1. Δικαιοπραξίες τις οποίες κατήρτισε ή θα καταρτίσει 
το ιδρυτικό Σωματείο για λογαριασμό του υπό σύσταση 
ιδρύματος και για την έναρξη υλοποίησης των σκοπών 
του, μέχρι τη δημοσίευση του Προεδρικού Διατάγματος 
που θα εγκρίνει τη σύσταση του κοινωφελούς ιδρύματος 
και θα κυρώνει τον Οργανισμό του, ωφελούν και δεσμεύ¬ 
ουν αυτοδικαίως το ίδρυμα, εφόσον συμβάλλουν στην 
υλοποίηση των σκοπών του. 

2. Σε κάθε περίπτωση, ο ιδρυτής αναλαμβάνει να μετα¬ 
βιβάσει στο ίδρυμα, αμέσως μετά την έγκριση της ιδρυτι¬ 
κής πράξης του, όλα τα δικαιώματα από την προεργασία 
που έχει πραγματοποιηθεί για τη δημιουργία του Κέντρου 
Διάδοσης Επιστημών και Μουσείου Τεχνολογίας (προμε¬ 
λέτες, έρευνες, μελέτη σκοπιμότητας κ.λπ.) και από τις 
συμβάσεις που έχει υπογράψει σχετικά. 

3. Ειδικάγιατην αρχική χρηματοδότηση του έργου υλο¬ 
ποίησης του «Κέντρου Διάδοσης Επιστημών και Μουσεί¬ 
ου Τεχνολογίας» εκ μέρους του Ελληνικού Δημοσίου και 
της Ευρωπαϊκής Τράπεζας Επενδύσεων, ορίζεται ότι δεν 
συντρέχει λόγος να τηρηθεί η διαδικασία έγκρισης προϋ¬ 
πολογισμού και απολογισμού, που προβλέπει το προανα- 
φερθέν διάταγμα. 

4. Τα μέλη του πρώτου Διοικητικού Συμβουλίου διορί¬ 
ζονται από το Διοικητικό Συμβούλιο του ιδρυτικού Σωμα¬ 
τείου, η θητεία τους αρχίζει από την ημέρα δημοσιεύσε- 
ως στην Εφημερίδα της Κυβερνήσεως του Προεδρικού 
Διατάγματος που κυρώνει την ίδρυση και τον Οργανισμό 


του ιδρύματος και διαρκεί μέχριτην ανάδειξη του πρώτου 
τακτικού Διοικητικού Συμβουλίου του ιδρύματος, η οποία 
πρέπει να ολοκληρωθεί σε χρονικό διάστημα το πολύ 
ενός έτους από το παραπάνω χρονικό σημείο. 

Στους Υπουργούς Ανάπτυξης, ΠΕ.ΧΩ.Δ.Ε., Εθνικής 
Παιδείας και Θρησκευμάτων, Πολιτισμού, Μεταφορών 
και Επικοινωνιών και στους Υφυπουργούς Εθνικής Οικο¬ 
νομίας και Οικονομικών και αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 12 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΧΡΗΣΤΟΣ ΠΑΧΤΑΣ ΑΠΟΣΤΟΛΟΣ ΦΩΤΙ ΑΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΠΕΤΡΟΣ ΕΥΘΥΜΙΟΥ ΕΥΑΓ. ΒΕΝΙΖΕΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 

-♦- 

ΑΠΟΦΑΣΕΙΣ 

Αριθ. 07/ΔΤΑ/14750 (2) 

Τροποποίηση Ο.Ε.Υ. του Β' ΚΑΠΗ Δ. Κορυδαλλού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37Α/87 και 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν μετηνπαρ. 5του άρθρου 8του Ν. 2307/95. 

4. Τις διατάξεις των Νόμων: α) Ν. 2130/94, β) 2190/94 
και Ν. 2218/94. 

5. Την με αριθμ. πρωτ. ΔΙΚΠ. Ρ/Φ2/3210/1.4.86 Εγκυκλ. 
Υπ. Προεδρίας της Κυβερνήσεως και Γεν. Διαταγή 59 
αριθμ. 53560/6.8.86 Υπ. Εσ. 

6. Την αριθμ. 2347/30.9.97 απόφαση περί μεταβίβαση 
αρμοδιοτήτων του Γεν. Γραμματέα της Περιφέρειας Αττι¬ 
κής στον Προϊστάμενο της Δ/νσης Τοπ. Αυτ/σης καιΔ/σης 
Ν. Πειραιά υα υπογράφει με Ε.Γ.Γ.Π. την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

7. Την 305/2000 απόφαση του Δημοτικού Συμβουλίου 
Κορυδαλλού με την οποία τροποποιείται ο Ο.Ε.Υ. του Β' 
ΚΑΠΗ Δ. Κορυδαλλού. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ που διατυπώθηκε στο 
5/27.11.2000 πρακτικό αυτού, αποφασίζουμε: 

Εγκρίνουμετηντροποποίηση του Ο.Ε.Υ. του Β' ΚΑΠΗ Δ. 
Κορυδαλλού ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΔΙΟΙΚΗΤΙΚΟ ΠΡΟΣΩΠΙΚΟ 

Α) Δύο (2) θέσεις του Κλάδου ΤΕ2 Κοινωνικών Λειτουρ¬ 
γών με βαθμό Δ-Α 

Β) Μία (1) θέση του Κλάδου ΔΕΙ Διοικητικού με βαθμό 
Δ-Α 

2. ΥΓΕΙΟΝΟΜΙΚΟ ΠΡΟΣΩΠΙΚΟ 

Α) Μία (1) θέση του Κλάδου ΤΕ10 Φυσιοθεραπευτή με 
βαθμό Δ-Α 

Β) Μία(1) θέση του Κλάδου ΤΕ6 Επισκεπτριών αδελφών 
με βαθμό Δ-Α 

Γ) Μία (1) θέση του Κλάδου ΤΕ18 Εργοθεραπευτών με 
βαθμό Δ-Α 

Δ) Μία (1) θέση του Κλάδου ΔΕ7 Βοηθών Νοσοκόμων με 
βαθμό Δ-Α 

Ε) Δύο (2) θέσεων του Κλάδου ΥΕ15 Οικογενειακών 
βοηθών με βαθμό Ε-Γ 

Στ) Δύο (2) θέσεων του Κλάδου ΥΕ16 Προσωπικού Κα¬ 
θαριότητας. 

Β. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

ΕΙΔΙΚΕΣ ΘΕΣΕΙΣ 

Μία (1) θέση του Κλάδου ΠΕ15 Ιατρών ειδικοτήτων με 
βαθμούς Δ-Α 

Γ. ΕΠΟΧΙΑΚΟ ΠΡΟΣΩΠΙΚΟ 

Οκτώ (8) άτομα εποχιακό προσωπικό ορισμένου χρό¬ 
νου 

Α) Μία (1) θέση του Κλάδου ΤΕ10 Φυσιοθεραπευτή 

Β) Μία(1) θέση του Κλάδου ΤΕ6 Επισκεπτριών αδελφών 

Γ) Μία (1) θέση του Κλάδου ΤΕ18 Εργοθεραπευτών 

Δ) Μία (1) θέση του Κλάδου ΔΕ7 Βοηθών Νοσοκόμων 

Ε) Δύο (2) θέσεων του Κλάδου ΥΕ15 Οικογενειακών 
βοηθών 

Στ) Δύο (2) θέσεων του Κλάδου ΥΕ16 Προσωπικού Κα¬ 
θαριότητας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Β' ΚΑΠΗ Δ. Κο¬ 
ρυδαλλού ύψους 54.880.000 δρχ. για το τρέχον έτος και 
τα επόμενα έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 8 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 10669 (3) 

Αύξηση αριθμού εκτός έδρας Γεωτεχνικών υπαλλήλων 
και Μηχανικών του ΥΠΕΧΩΔΕ που υπηρετούν στους 
ΟΤΑ β' βαθμού Περιφέρειας Πελ/σου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λ.π.». 

2. Τις διατάξεις του Ν. 2685/1999 (ΦΕΚ 35Α/18.2.99 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

3. Τις διατάξεις του Ν. 301/76 (ΦΕΚ 91/Α/20.4.76) «Περί 
της εις την Εφημερίδα της Κυβερνήσεως δημοσιευομέ- 


νης ύλης και ρυθμίσεως θεμάτων αναφερομένων εις την 
έκδοση και κυκλοφορία ταύτης». 

4. Την αριθμ. 8095/7.7.2000 απόφασή μας «Ανώτατο 
όριο επιτρεπομένων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
Περιφέρειας Πελ/σου» όπως αυτή έχει συμπληρωθεί. 

5. Τη διάταξη του άρθρου 25 της παρ. 6 του Ν. 2738/99 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις με την οποία μεταβιβάσθηκε στον αρμόδιο 
Γ ενικό Γ ραμματέα της Περιφέρειας η έκδοση απόφασης 
υπέρβασηςτου ανώτατου ορίου των ημερών εκτός έδρας 
που προβλέπεται από το άρθρο 2 παρ. 3 του Ν. 2685/99». 

6. Την ανάγκη μετακίνησης εκτός έδρας πέραντου ανω- 
τάτου επιτρεπομένου ορίου, των πιο κάτω υπαλλήλων 
που υπηρετούν στις Ν.Α. της Περιφέρειας Πελοποννή- 
σου. 

α. Των Μηχανικών του Υπουργείου Περιβάλλοντος Χω¬ 
ροταξίας και Δημοσίων Έργων για την επίβλεψη μελετών 
και έργων που βρίσκονται σε εξέλιξη. 

β. Των Γεωτεχνικών υπαλλήλων για την εφαρμογή των 
προγραμμάτων και ελέγχων του Υπουργείου Γεωργίας 
που βρίσκονται σε εξέλιξη και πρέπει να ολοκληρωθούν 
προκειμένου να μη στερηθούν οι αγρότες των οικ. ενι¬ 
σχύσεων οι εξαγωγείς τις εξαγωγές νωπών και επεξ/σμέ- 
νων γεωργικών προϊόντων, οι επενδυτές τον έλεγχο και 
προώθηση των επενδύσεων τους κ.λ.π. 

7. Την αριθ. 2/54865/20.7.99 εγκύκλιο του Υπουργείου 
Οικονομικών «Κοινοποίηση Ν. 2685/99» στη σελίδα 3 της 
οποίας αναφέρεται πότε επιτρέπεται η υπέρβαση του 
ανωτάτου ορίου των ημερών εκτός έδρας, αποφασίζου¬ 
με: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την αριθμ. 
8095/7.7.2000 απόφασή μας όπως αυτή έχει συμπληρω¬ 
θεί στους Γεωτεχνικούς υπαλλήλους και τους Μηχανι- 
κούςτου ΥΠΕΧΩΔΕ που υπηρετούν στους ΟΤΑ β' βαθμού 
της Περιφέρειας Πελοποννήσου που θα μετακινηθούν 
εκτός έδρας για τη διεξαγωγή ελέγχων και την εφαρμογή 
προγραμμάτων του εν γένει γεωργικού τομέα και για τις 
ανάγκες ελέγχων και επίβλεψης μελετών και έργων αντί¬ 
στοιχα, ως κατωτέρω: 

1. Γεωπόνοι αριθμός ημερών: 55 

2. Κτηνίατροι αριθμός ημερών: 30 

3. Ιχθυολόγοι αριθμός ημερών: 30 

4. Μηχανικοί αριθμός ημερών: 30 

Απάτην απόφαση αυτή προκαλείται δαπάνη 80.000.000 
δρχ. περίπου, η οποία θα βαρύνει τις πιστώσεις των οικεί¬ 
ων προϋπολογισμών των Νομαρχιακών Αυτοδιοικήσεων 
της Περιφέρειας Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 20 Σεπτεμβρίου 2001 

Ο Γενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: \Λ/νννν.θί. 0 Γ 
Θ-ΓΠ3ΙΙ: \Λ/θβΓΠ33ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713- 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109-110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά βσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευκο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙθίτίΘί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρΤΑΠΕΤ 3512 



δρχ- 

ΘυΓΟ 

δρχ- 

θυΓΟ 

δρχ· 

θυΓΟ 

δρχ· 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουΓο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























